
Tisztelt Képviselő-testület!
A Sajószögedi Általános Művelődési Központ Óvoda az alábbi törvények és óvodai dokumentumok alapján végzi tevékenységét:

- 2011.évi CXC. törvény a köznevelésről
- 20/2012. (VIII.31.) EMMI rendelet
- 1993. évi LXXIX. törvény a közoktatásról és módosításai
- A közalkalmazottak jogállásáról szóló 1992. évi XXXIII. törvény és módosításai
- A 2012. I. törvény a munka törvénykönyvéről
- 363/2012. (XII.17.) kormányrendelet, Az óvodai nevelés országos alapprogramjáról
- 32/2012. (X.8.) EMMI rendelet
[bookmark: pr2]- 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról
   - Az intézmény Alapító okirata
- Az intézmény Szervezeti és Működési Szabályzata
- Az intézmény Helyi Pedagógiai Programja
- Az intézmény Házirendje
  - Helyi szabályzatok

A Sajószögedi Általános Művelődési Központ Család és Gyermekjóléti Szolgálat- Konyha- Művelődési Ház és Könyvtár 2018/2019 nevelési év indításáról, a személyi és tárgyi feltételekről, a pedagógiai munkánkról szeretném tájékoztatni a Tisztelt Képviselő-testületet. 
Sajószöged Község Önkormányzata 2014. augusztus 01-től a községben működő Napközi Otthonos Óvoda és a Művelődési Ház és Könyvtár intézményét integrálta, többcélú intézményként. Majd 2016. január 01-től a Család és Gyermekjóléti Szolgálattal bővült a többcélú intézmény. Az intézmény új neve 2017 03. 27-től Sajószögedi Általános Művelődési Központ Család és Gyermekjóléti Szolgálat- Konyha- Művelődési Ház és Könyvtár. 
Hivatalos rövid nevünk: Sajószögedi Általános Művelődési Központ





Intézményünk óvodai mutatószámai a 2018/2019 nevelési évben




	Megnevezés
	Pillangó csoport
	Katica csoport
	Napocska csoport
	Összesen

	Férőhely
	25
	25
	25
	75

	Gyermeklétszám 
	23
	27
	24
	74

	Hátrányos helyzetű gyerekek
	1
	0
	0
	1

	Gyvt.-ben részesülő gyerekek
	1
	0
	0
	1

	Tartósan beteg gyerek
	1
	0
	1
	2

	Három és több gyerek
	5
	2
	7
	14

	Más településről bejáró
	1
	1
	2
	4

	Iskolakötelesek száma
	0
	0
	20
	20

	Dolgozói létszám: 
· óvodapedagógus
· pedagógiai asszisztens
· dajka
· segéd- könyvtáros
· takarító (könyvtár)
· család és gyermekjólét
· élelmezés vezető 
· konyhai dolgozó
	
	
	
	17
6
1
3
1
1
1
1
3








1.A Sajószögedi ÁMK Óvoda működését meghatározó általános jellemzők


Sajószögeden az óvoda 1974-ben kezdte meg működését. Alapfeladatait az intézmény egyik meghatározó alapdokumentuma, az Alapító okirat határozza meg.

A községben, az óvodáskorú gyermeklétszám oly mértékben megnövekedett, hogy a 2017/2018 nevelési évtől három csoportos óvodaként működünk. Jelenleg ideiglenes helyen, látjuk el a gyermekek nevelését, gondozását. Itt is minden feltétel adott az új nevelési év indításához. A régi óvoda épülete UNIÓS pályázat keretében megújul, bővül, a konyhánk korszerű eszközökkel lesz felszerelve. 

Óvodai nevelésünk célja a 3-6/7 éves korú gyermekek személyiségének sokoldalú, harmonikus fejlesztése, egyéniségük kibontakoztatása, a családi nevelést kiegészítve biztosítani minden gyermek számára, hogy testi, szociális és értelmi érettség terén alkalmassá váljon az iskolai életre.
Nevelésünk, a gyermek középpontba helyezését és az óvoda nevelési funkciójának kiteljesítését tekinti alapvető feladatának.
Legfőbb szempontunk, a gyermekközpontú nevelés, a gyermekek személyiségének tiszteletben tartása, sokoldalú fejlesztése.
A délelőtt folyamán a gyermekek, koruknak megfelelő spontán és tervezett tevékenységek, játékok közül választhatnak, az óvónők irányításával. Tevékenységeik során különböző új ismereteket, tapasztalatokat szerezhetnek, meglévő ismereteiket rendszerezhetik, megerősíthetik.
Fontosnak tartjuk a tevékenységen alapuló, több érzékszerven keresztül történő új ismeretek szerzésének lehetőségét.

Az óvodai csoportok száma a 2018/2019 nevelési évben 3 csoport.

A gyermekek életkoruk szerinti csoportba osztása:

[bookmark: _Hlk491413231]Pillangó csoport: mini-kicsi - (részben osztott csoport)
Katica csoport: kis- középső - (részben osztott csoport)
Napocska csoport: Középső- nagy- (részben osztott csoport)
A csoportok szervezése a szülői munkaközösség támogatásával, szülők tájékoztatásával történt.

A gyermekek 6,30-7,30-ig, illetve 15,30-16,30-ig összevont csoportba vannak, így nyitástól zárásig óvodapedagógus foglalkozik velük.









2. Gyermekcsoportok alakulása a 2018/2019 nevelési évben.
A tényleges óvodai csoport létszám 2018. szeptemberben:
	CSOPORT NEVE
	Nagy-
csoport
	Középső csoport
	Mini-Kiscsoport
	Létszám

	PILLANGÓ CSOPORT
	0 fő
	0 fő
	23 fő
	23 fő

	KATICA CSOPORT
	0 fő
	20 fő
	7 fő
	27 fő

	[bookmark: _Hlk491326459]NAPOCSKA CSOPORT
	20 fő
	4 fő
	 fő
	24 fő

	ÖSSZESEN
	20 fő
	24 fő
	30 fő
	74 fő



A várható óvodai csoport létszám 2019. januárban:

	CSOPORT NEVE
	Nagy-
csoport
	Középső csoport
	
Kiscsoport
	
Létszám

	PILLANGÓ CSOPORT
	0 fő
	 fő
	24 fő
	24 fő

	KATICA CSOPORT
	0 fő
	20 fő
	7 fő
	27 fő

	NAPOCSKA CSOPORT
	20 fő
	4 fő
	0 fő
	24 fő

	ÖSSZESEN
	20 fő
	24 fő
	31 fő
	75 fő



Az intézményben felvehető maximális gyermeklétszám: 75 fő. 
Kérem a Tisztelt Képviselő-testületet, hogy engedélyezze a maximális létszámtól való eltérést, a Sajószögedi Általános Művelődési Központ Család és Gyermekjóléti Szolgálat- Konyha- Művelődési Ház és Könyvtár Óvoda Pillangó, Katica és Napocska csoportban egyaránt.
- Pillangó csoport létszámát: 30 főbe,
- Katica csoport létszámát: 30 főbe,
- Napocska csoport létszámát: 30 főbe határozza meg.
Így lehetőség lesz más óvodából való átvételre, (ide költöznek) valamint télen, tavasszal érkező új gyermekek fogadására is. Felvételüket csak akkor tudom biztosítani, ha a csoportok létszámát 30 főbe határozza meg a fenntartó. 
A 2011. évi CXC. törvény a Nemzeti Köznevelésről 25. § (7) előírja, hogy a maximális csoportlétszámtól való eltérést a fenntartó engedélyezheti.
A maximális csoportlétszám legfeljebb 20%-kal léphető túl, ami azt jelenti, hogy 30 főnél nem lehet több gyermek, egy csoportban, még engedéllyel sem.

3. Humán erőforrás: Személyi feltételek

A gyermekek ellátásához, neveléséhez szükséges munkaköröket, az ellátandó feladatok teljesítéséhez szükséges alkalmazotti létszámot törvény határozza meg. Ennek alapján óvodánkban az alábbi munkakörökkel és alkalmazotti létszámmal látjuk el feladatainkat. 

	AZ ÁMK DOLGOZÓI KOLLEKTÍVÁJA

	Nevelő, oktató munkát végzők, segítők:

	Óvodapedagógus (főiskola)
	6 fő

	Szakképzett dajka 
	3 fő

	Pedagógiai asszisztens
	1 fő

	Pedagógusok további végzettségei (másoddiploma):

	Gyógypedagógus (óvodai fejlesztés)
	1 fő

	Szakvizsgázott pedagógus, közoktatási vezető 
	1 fő

	Szakvizsgázott pedagógus, kommunikáció és beszédfejlesztő pedagógia
	1 fő

	Egyéb munkakörben dolgozók:

	Élelmezésvezető
	1 fő

	Szakács
	1 fő

	Konyhai kisegítő, 8 órás
	2 fő




Óvodánkban szeptembertől 6 óvodapedagógus neveli a három óvodai csoportban a gyermekeket (ebből 4 fő minősített, 1 fő gyakornok). 2018. október 30. az egyik óvónőnk nyugdíjas lesz, szeptembertől a volt pedagógiai asszisztensünk (akinek óvodapedagógusi főiskolai végzettsége van) látja el az óvónői feladatokat. 3 fő dajka, szintén főállásban látja el a gyermekcsoportokat. Egy dajkánk gyesen tartózkodik, helyettesítését ideiglenesen egy konyhalány áthelyezésével oldom meg, míg az új konyha elkészül. A pedagógiai asszisztens elsősorban a Katica csoportban segíti a napi teendőket, pályáztatása megtörtént.
Igyekszünk feladatainkat úgy ellátni, hogy az óvoda minőségi munkája a továbbiakban is teljes legyen. 
A konyha, egy élelmezésvezetővel és 3 fő konyhai dolgozóval (1 fő jelenleg dajkaként segíti a munkánkat) látja el az óvodai, a dolgozói, a vendég és a szociális étkeztetést. 1 fő közhasznú dolgozó segíti itt a mindennapi munkát. Köszönjük. 

4. Tárgyi feltételeink 
Az intézményi költségvetésben rendelkezésünkre álló előirányzatok biztosították a többcélú intézmény zavartalan működését.
A 2018-2019 nevelési év kezdetén az „ideiglenes” óvoda maximálisan biztosítja a nevelési oktatási munkánk feltételeit. A csoportszobáink praktikusak, esztétikusak, a gyermekek életkori sajátosságainak megfelelnek.
Törekszünk arra, hogy eszközeink, felszerelésünk minőségben a lehető legjobbat nyújtsa az óvoda dolgozói és a szolgáltatás igénybe vevői, elsősorban a gyermekek számára ezért, kihasználunk minden lehetőséget az eszközök bővítésére, szükség esetén cseréjére.
Esztétikus, biztonságos külső és belső környezetet különböző anyagi háttérrel valósítottuk meg. A tárgyi ellátottság fejlesztéséhez nagymértékben hozzájárultak: 
· Önkormányzati költségvetés
· Rendezvények bevétele
· Szülői, szponzori támogatások 
· Alapítványi támogatások.

Udvar „ideiglenes”felszereltsége: Saját, zárt udvarral rendelkezünk, melynek területe a gyermek játékához szükséges hely igényét kielégíti. Megtörtént az árnyékolás a fenntartó támogatásával, a Községüzemeltetési Kft. munkájával. 

Belső környezet: Csoportszobák száma 3. A csoportokban lévő bútorok megfelelőek, a gyermekek igényeit kielégítik, hangulatosak. 
A gyermekek foglalkoztatására szolgáló helyiségek jól felszereltek. Igen sok készség-, mozgás-, és gondolkodásfejlesztő játék található a csoportokban.
Feladataink ellátásához rendelkezünk az alapvető eszközökkel, és lehetőségeinkhez mérten igyekeztünk karban tartani, fejleszteni eszközállományunkat, esztétikusabbá tenni a környezetet. A csoportszobák berendezése, bútorzata - az óvónői ötletességnek, leleményességnek köszönhetően - esztétikus, dekoratív, jól szolgálja a gyermeki tevékenységeket. A játékeszközök pótlása folyamatosan történik.

Az 2018-ben elvégzett korszerűsítések, felújítások
· Az „ideiglenes óvoda épületének teljes átalakítása. (Csoportszobák, öltöző, vizesblokk, tálaló konyha. stb.)
· Az óvoda kapuira biztonsági zárat szereltettünk fel.
· Februári báli bevételből, udvari játék (mászóka) vásárlása.
· SZSZK rendezvény bevételéből udvari játék (mászóka) beszerzése.
· „670 éves Sajószöged Községért” Alapítvány támogatásából a gyermeknapi programhoz zenés produkciót és játszó házat finanszíroztuk. 
· A Községüzemeltetési Kft, az ideiglenes udvaron homokozót, hintát, árnyékolást készített. Az év közben elhasználódott székeket javította. Kisebb nagyobb munkálatokat elvégzett. 
· Támogatásként a MAVIR ZRT Sajószöged-i telephelyén dolgozók, Karaffa Gábor és Tóth Béla vezetésével segítettek az óvodát átköltöztetni az ideiglenes helyére, melyet ez úton is köszönünk. 
· A régi óvoda felújítása gyors ütembe halad!


5. Nevelő, fejlesztő munka

A pedagógiai munka és a nevelési év előkészületei az előző évekhez hasonlóan történtek.
Nevelőmunkánkat a munkatervünkben rögzített feladatainknak megfelelően végezzük. Pedagógiai programunk elkészítése, felülvizsgálata során teljes körűen szem előtt tartjuk a vonatkozó rendelkezéseket. Céljaink, gyermekképünk, óvodaképünk megfogalmazása is ezek figyelembe vételével történt. Mind a tervezőmunkát, mind a végrehajtást meghatározzák ezek.
Aktualizáljuk a pedagógusok értékelésének rendszerét.

Felkészültünk az új gyermekek fogadására. A 2018/2019 nevelési évre 17 gyermek jelentkezett felvételre az óvodába, ebből 16 gyermek nyert felvételt szeptember hónaptól, egy gyermek pedig előfelvételt nyert. Őt 2019. januárban várjuk a csoportba. Óvodánk jól bevált, szülőkkel előre egyeztetett, folyamatos beszoktatást végez. A beszoktatás lebonyolítása körültekintő szervezést kíván, ez az óvodai nevelés sajátosságaiból adódik.
Óvodánk Pedagógiai Programjának középpontjában a gyermekek nyugodt, élmény gazdag, harmonikus fejlődésének elősegítése áll, mely természetesen az életkori sajátosságokat figyelembe veszi. Az óvodában nagy hangsúlyt fektetünk a differenciált, egyéni fejlesztésre és a fejlesztő tevékenységek tekintetében kiemelt hangsúlyt kap a szabad játék. 
Pedagógiai Programunkban hangsúlyos a szervezett korszerű ismeretelsajátítás komplex foglalkoztatási rendszerben, melyben a gyerekek számára igyekszünk boldog, felhőtlen gyermekéletet, kiegyensúlyozott, harmonikus személyiségfejlődést biztosítani, nyugalmat, bizalmat árasztó esztétikus óvodai környezetben.

Pedagógiai gyakorlati munkánk során a továbbiakban is fókuszálunk az Óvodai nevelés országos alapprogramjának alábbi „üzeneteire”:

· Az eddigi gyakorlat továbbfejlesztése, értékmegőrzés
· Játék megerősítése, a szabad játék kitüntetett szerepe
· Kompetenciafejlesztés, támogató differenciált nevelés
· Érzelmi, erkölcsi és közösségi nevelés
· A tevékenységekben megvalósuló tanulás: Az óvodai tanulás folyamatos, jelentős részben utánzásos, spontán és szervezett tevékenység mely a teljes személyiség fejlődését támogatja. Projekt módszer alkalmazása, melyekbe a gyermeki igények beépülhetnek, a lebonyolítás menete nyílt, változó idejű, a téma „mélyére ás”
· Iskolásítási tilalom: A gyermek az óvodáskor végén belép a lassú átmenetnek abba az állapotába, amelyben, majd az iskolában, az óvodásból iskolássá szocializálódik.
· Óvónő feltétlen jelenléte: Kulcsszereplő az óvodapedagógus, akinek személyisége meghatározó a gyermek számára.
· Környezettudatosság: a fenntartható fejlődés érdekében hangsúlyt fektetünk a környezettudatos magatartásformálás alapozására, alakítására.
· Mozgás megújulása: Egészségfejlesztő testmozgás → Az egyéni szükségletek és képességek figyelembe vétele minden gyermek számára biztosítandó lehetőség. Törekedni kell a gyermekeket legjobban fejlesztő kooperatív mozgásos játékok alkalmazására (Ez a feladat főleg a felújított óvodában lesz lehetőségünk, mert ott már lesz tornaszobánk a mozgás biztosítására.)

A pedagógiai munkánkat és az óvodai életet megpróbáljuk minél színesebbé tenni. A körzeti rendezvényeken részt veszünk. Az ünnepek, ünnepélyek, megemlékezések is színesítik napjainkat. 

A munkatervben határozzuk meg az ünnepek, ünnepélyek, értekezletek, rendezvények, foglalkozások témakörét időpontját.

A napirend a gyermekek nyugodt napi életét biztosítja. A heti rend, a napirendhez hasonlóan a folyamatosságot, a rendszerességet, s nyugalmat segíti elő az óvodai csoportban, és lehetőséget nyújt a szokásrendszer segítségével az óvodások napi életének megszervezéséhez, tartalmazza a tevékenységek, foglalkozások rendjét.
[bookmark: _Hlk491337087]
6. Kapcsolat rendszerünk

Az óvodában a szülőkkel a kapcsolat mindennapos. A legfontosabb kérdésekben pár gondolatot egy-egy találkozás alkalmával tudunk cserélni. Fontos a szülőkkel való folyamatos párbeszéd, kölcsönös tiszteletadás, hogy figyelembe vegyük a családi és óvodai nevelés szempontjait.
Együttműködési formák: a szülői értekezletek, ünnepségek, közös játszódélutánok, melyet szalonnasütéssel zárunk. Sikeresek a közös kirándulások és a munkadélutánok. 
Az iskolai pedagógusok: nyílt napon tekinthetnek be a pedagógiai munkánkba és nézhetik meg az óvodásokat saját közegükben. 
Szükség esetén a Mérei Ferenc Pedagógiai Szakszolgálathoz küldjük a gyermekeket.
Szívesen szerepelünk gyermekekkel és segítünk a dolgozókkal, a község által rendezett programokon.

7. Az óvodai nevelésen kívüli szolgáltatás az óvodánkban
Ingyenesen szolgáltatások:

· Tehetséggondozás (folyamatban).
· Fejlesztő foglalkozások (rászoruló gyermekek részére, felmérés alapján).
· Logopédia (felmérés alapján, rászoruló gyermekek részére).
· Hittan (két délután, a foglalkozásokat két oktató vezeti, szülői igény szerint).

Térítési díj ellenében nyújtott szolgáltatások:
· Művészeti oktatás: tánc-néptánc (havi 500 Ft, szülői igény szerint).
· Ismerkedés az angol nyelvel (havi 2500 Ft, szülői igény szerint).

8. Gyermek és balesetvédelem, esélyegyenlőség
Nevelőmunkánkban kiemelt helyet foglal el a gyermekvédelmi tevékenység. Figyelemmel kísérjük a hátrányos helyzetű és nagy családokban élő gyermekeket. Elengedhetetlenül szükségesnek tartjuk a segítő kapcsolatok igénybevételét és a hátrányos helyzetű gyermekek felzárkóztatását, a családokkal a segítő szándékú kapcsolat kiépítését. 
A munkavédelemmel és a gyermekbalesetek megelőzésével kapcsolatban rendszeres megelőző intézkedéseket teszünk. Fokozott figyelmet fordítunk az udvaron tartózkodás idején a gyermekekre. Fontosnak tartom megjegyezni, hogy az elmúlt években, nem történt baleset az óvodában.

Tisztelt Képviselő-testület!
A 2018/2019 nevelési év megkezdéséhez a feltételek adottak. Bízom benne, hogy Önöktől a lehetőségekhez mérten további támogatást kapunk, melyet ezúton is köszönök. Az óvónőkkel és az intézmény dolgozóival mindent megteszünk, hogy ez a nevelési év is sikeres legyen.

Kérem a Tisztelt Képviselő-testületet, hogy fogadják el tájékoztatómat. 
Sajószöged, 2018-08-23.

